La responsabilitat civil cobreix el pagament de les indemnitzacions a les quals hagi de fer front la comunitat de propietaris per ser-ne civilment responsable, pels danys corporals o materials i perjudicis directes que se'n derivin, causats involuntàriament a tercers.
La nostra assegurança Comunitats ofereix diverses modalitats per completar aquesta garantia:
Responsabilitat civil de l'immoble: que és la derivada de la propietat de l'edifici assegurat, incloent-hi les accions comeses pels empleats contractats per la comunitat.
Responsabilitat civil patronal: que es farà càrrec de les indemnitzacions corresponents en cas d'accidents laborals soferts per empleats de la comunitat, durant el treball en l'edifici assegurat i sempre estant donats d'alta en la Seguretat Social.
Responsabilitat civil de la junta rectora: que protegeix els òrgans de govern de la comunitat.
Responsabilitat civil mediambiental per contaminació: enfront de danys causats a recursos naturals per introducció o dispersió de matèries perjudicials.